10 เรื่องราวที่น่าสนใจเกี่ยวกับสาวชมพู่-อารยา

หากให้ทายชื่อดาราสาวที่เป็นซุปตาร์ตัวแม่เบอร์ต้น ๆ ของเมืองไทย ซึ่งเป็นลูกครึ่งไทย-อังกฤษ มีหน้าตาหวาน ดวงตาคมโตคล้ายกับตุ๊กตาบลายธ์ ตอนนี้เป็นคุณแม่ลูก 3 แล้ว แต่ก็ยังไม่ทิ้งวงการบันเทิงไปไหน เชื่อว่าหลายคนก็ต้องนึกถึงใครไปไม่ได้นอกจาก ชมพู่-อารยา เอ ฮาร์เก็ต ด้วยความสวยสดใส น่ารัก และใจดี ทำให้เธออยู่ในวงการบันเทิงมาได้อย่างราบรื่นตลอดระยะเวลากว่า 20 ปี และแทบจะไม่มีข่าวเสียหายออกมาเลย ทำให้วันนี้เราอยากจะมานำเสนอ 10 เรื่องราวที่น่าสนใจเกี่ยวกับสาวชมพู่-อารยา รับรองว่าบางเรื่องอาจทำให้เราร้องอุทานออกมาได้เลยว่า “อุ๊ต๊ะ เธอทำแบบนี้ด้วยเหรอ!”

1. เส้นทางการเข้าสู่วงการบันเทิง

ชมพู่ อารยา ในวัย 17 ปีได้เริ่มต้นจากการประกวดมิสมอเตอร์โชว์เมื่อปี พ.ศ. 2541 จากนั้นเธอได้เซ็นสัญญาเป็นนักแสดงกับทางช่อง 7 และประเดิมละครเรื่องแรก เพลงพราย ที่ประกบคู่กับพระเอกอย่าง บี๋-สวิช เพชรวิเศษศิริ ต่อมาเธอก็มีชื่อเสียงมากขึ้นจากละครเรื่อง หมอลำซัมเมอร์ แต่จุดเปลี่ยนที่สำคัญได้เริ่มขึ้นเมื่อเธอตัดสินใจย้ายช่องมาเป็นนักแสดงในสังกัดของช่อง 3 และผลงานละครที่สร้างชื่อให้เธอดังเป็นพลุแตกก็คือเรื่อง ดอกส้มสีทอง ที่เธอมารับบทเป็น เรยา เรียกได้ว่าเป็นซุปตาร์ตัวแม่ของจริง จะบทนางเอกหรือนางร้ายก็ทำคนดูอินสุด ๆ

2. ผลงานทั้งหมดในวงการบันเทิง แฟนพันธุ์แท้รู้กันหรือเปล่า

ตลอด 20 กว่าปีที่ผ่านมา ชมพู่-อารายมีผลงานละครถึง 42 เรื่อง ภาพยนตร์ 5 เรื่อง งานพรีเซ็นเตอร์โฆษณา 53 ชิ้น งานร้องเพลง 24 เพลง เป็นนางเอกมิวสิกวิดีโอ 16 เพลง ละครเวที 2 เรื่อง พิธีกร 17 รายการ แถมเธอยังเคยสวมบทเป็นนักพากษ์การ์ตูนด้วยในเรื่อง Over the Hedge

3. สาวไทยคนแรกบนพรมแดงณเมืองคานส์

ด้วยความเป็นเจ้าแม่สายแฟชั่น ชมพู่-อารยาจึงได้รับเลือกให้เป็นสาวไทยคนแรกที่ได้เดินเฉิดเฉยบนพรมแดงที่เทศกาลหนังเมืองคานส์ ประเทสฝรั่งเศส ในฐานะพรีเซ็นเตอร์ของ ลอรีอัล ปารีส ต่อเนื่องมาถึง 7 ปี จนในปี 2557 เธอก็ได้รับรางวัล Best Dressed มาครอบครองและได้รับฉายาว่า Queen of Cannes

4. เรียนเก่งจนคว้าเกียรตินิยมอันดับ 2

เรื่องการแสดงก็เก่ง เรื่องเรียนของสาวชมพู่ก็ไม่แพ้กัน เธอจบการศึกษาระดับอนุบาลที่โรงเรียนวิมลทิพย์ ระดับประถมศึกษาที่โรงเรียนกาญจน์มณี ระดับมัธยมศึกษาที่โรงเรียนบดินทรเดชา (สิงห์ สิงหเสนี) และระดับปริญญาตรีศิลปศาสตรบัณฑิต สาขาวิชาภาษาอังกฤษ มหาวิทยาลัยรังสิต ซึ่งเธอก็สามารถคว้าเกียรตินิยมอันดัน 2 มาได้ด้วย